Darbėnų žydų kapinės

Darbėnų miestelio žydų senosios kapinės (valstybės saugoma regioninio reikšmingumo lygmens kultūros vertybė: unikalus kodas – , senas vertybės kodas – L570) – neveikiančios žydų bendruomenės kapinės šiaurės vakarinėje Kretingos rajono savivaldybės teritorijos dalyje, Darbėnuose, 28 m į šiaurės rytus nuo kelio , Darbos kairiajame krante.

 Vieta 
Kapinės yra miestelio rytiniame pakraštyje, žemės sklype Vaineikių g. 25, patenkančiame į Kretingos miškų urėdijos Darbėnų girininkijos 31 kvartalą.

Jos netaisyklingos trapecijos plano, pailgos šiaurės rytų – pietvakarių kryptimi, 128–165 m ilgio ir 75 m pločio, apjuostos aukšta ir aklina betono tvora. Ties jos šiaurės vakarinės dalies viduriu yra vartų anga, kurioje įrengti metaliniai, dviejų sąvarų ažūriniai vartai su Dovydo žvaigžde viršuje. Ties pietvakarinės dalies viduriu išlikę ritualinės patalpos betoninės sienos.

Reljefas nelygus, kalvotas. Kapinėse išliko 98 akmeniniai antkapiniai paminklai, paminklinės plokštės ir betoninės kriptos. Teritorija apaugusi spygliuočių mišku. Anotacinio kapinių ženklo nėra.

Teritorijos plotas – 9881 m², perimetras – 440 m.

1,75 km į pietvakarius yra Darbėnų žydų vyrų, 0,49 km į pietryčius – Darbėnų žydų moterų ir vaikų, 0,73 km ta pačia kryptimi – Darbėnų ir Skuodo žydų moterų holokausto vietos ir kapai.


 Istorija 
Manoma, kad kapinės įrengtos XVIII a. pab.Julius Kanarskas. Darbėnų miestelio istorijos ir kultūros paminklai. – Švyturys – 1991 m. rugpjūčio 28 d. – P. 4 Pagal išlikusias antkapines epitafijas seniausi laidojimai datuojami 1868 m.Kultūros paveldo departamentas. Naujienos. – 2015 m. rugpjūčio 21 d.  Veikė iki 1941 m. birželio mėn. Jose laidoti Darbėnų žydų bendruomenės gyventojai.

Prasidėjus holokaustui, 1941 m. birželio 26 d. šalia kapinių buvo sušaudytas Darbėnų valsčiaus komunistinio jaunimo organizatorius Leiba Reizmanas su broliu Izraeliu Reizmanu.Hitleriniai žudikai Kretingoje: archyviniai dokumentai. Paruošė B. Baranauskas. – Vilnius, 1960. – P. 36–37Darbenai: Klaipeda County, Kretinga district  Liepos 14–15 d. kapinėse palaidoti 9 žydai (7 moterys ir 2 vyrai), iš kurių 8 sušaudyti pačiose kapinėse, o 1 – už jų ribų.Alfredas Rukšėnas. Holokaustas Lietuvoje: Kretingos apskrities Palangos ir Darbėnų valsčių žydų bendruomenių žūtis 1941 m. vasarą ir rudenį. – Genocidas ir rezistencija – 2015. – T. 1 (37). – P. 46

Nuo 1941 m. liepos mėn. vidurio kapinės nenaudojamos. Prie ritualinio pastato Vaineikių kelio pusėje 1968 m. buvo pritvirtintas memorialinis užrašas: „Čia 1941 metais / fašistai nužudė / Darbėnų komsorgą / L. REIZMANĄ“ (neišliko).

1993 m. kapines tvarkė Darbėnų apylinkės bendruomenė ir Kretingos rajono paminklotvarkininkai, kurie įrengė naujus metalinius vartus. Nuo 1995 m. jas prižiūri Darbėnų seniūnija. 2014 m. liepos 14–24 d. Vokietijos Lipės evangelikų liuteronų parapijos krikščionių–žydų bendradarbiavimo draugijos ir Biržų krašto labdaros organizacijos „Nojaus arka“ savanoriai nugenėjo senus medžius, apvalė antkapinius paminklus.Irena Šeškevičienė. Tvarko žydų kapus – gydo tautų žaizdas. – Pajūrio naujienos – 2014 m. liepos 18 d.

1997 m. Darbėnų žydų senosios kapinės registruotos Lietuvos Respublikos nekilnojamųjų kultūros vertybių registro laidojimo vietų sąraše (vertybės kodas L570), 2005 m. pripažintos valstybės saugomu kultūros paveldo objektu, turinčiu memorialinį vertingųjų savybių pobūdį.Darbėnų žydų senosios kapinės, Darbėnai, Darbėnų sen., Kretingos r. sav. – Kultūros vertybių registras 

 Literatūra 
 Julius Kanarskas. Kretingos krašto žydai: istorija, kultūros paveldas, atmintinos vietos. The Jews of the Kretinga area: history, cultural heritage, remembrance sites. – Kaunas: V3 studija, 2016. – P. 74-76
 Šaltiniai 

 Nuorodos 

 Kretingos krašto enciklopedija | Darbėnų mstl. senosios žydų kapinės 
 DARBENAI: Klaipeda County, Kretinga district. – International Jewish Cemetery Project 
 Darbėnų žydų kapinės – Darbenai Jewish Cemetery
 Alfredas Rukšėnas. Holokaustas Lietuvoje: Kretingos apskrities Palangos ir Darbėnų valsčių žydų bendruomenių žūtis 1941 m. vasarą ir rudenį. Holocaust in Lithuania: Annihilation of the Jewish Communities of Palanga and Darbėnai Rural Areas of Kretinga County in Summer and Autumn 1941
 Tvarko žydų kapus – gydo tautų žaizdas – UAB Pajūrio naujienos
 Tvarko žydų kapus – gydo tautų žaizdas | ve.lt
 Darbenai Jewish Cemetery Renovation Project 2014 
 Žydų kapinių tvarkymas Darbėnuose
 Jewish Cemetery of Darbenai, Lithuania – YouTube

 Nuotraukos 

Kategorija:Kretingos rajono paveldas
Kategorija:Žydų kapinės Lietuvoje